### Resume

En privat lodsejer har anmodet om at få udarbejdet en ny lokalplan for et område på hjørnet af [adresse] og Parkvej i Give. Området er på 2.854 m² og har tidligere været brugt til parkeringsplads i forbindelse med [adresse]. Eftersom sygehuset er nedlagt er der ikke brug for parkeringspladsen mere. Bygherre ønsker at opføre 12 nye etageboliger som to punkthuse i to etager, hvor et indgangsparti og trappetårn er omdrejningspunkt for tre bygningskroppe. Bebyggelsen ønskes opført i træ i underetagen og rødt skærmtegl på 1. salen og på taget. Vejadgang til boligerne skal ske fra [adresse]. Bebyggelsesprocenten er 39.

### Sagsfremstilling

![](data:image/png;base64...)

Figur 1: Lokalplanens område

![](data:image/png;base64...)

Figur 2: Visualisering af projektet. Facade mod det gamle sygehus.

En privat lodsejer ønsker at udnytte arealet på hjørnet af [adresse] og [adresse] til etageboliger i to etager. Området har tidligere været anvendt til parkeringsplads, mens der var sygehus på den anden side af vejen. Området har en størrelse på 2.854 m². Vest for ligger der en andelsboligforening [adresse], syd og nord for er der et parcelhusområde og øst for er der en lokalplan under udarbejdelse for omdannelse af det gamle sygehus til boliger.

Bebyggelsen ønskes opført som to punkthuse med tre bygningskroppe i hver med et trappetårn/indgangsparti som omdrejningspunkt. Arkitektonisk er ønskes det at opføre boligerne i to etager med træbeklædning i underetagen og med rødt skærmtegl på 1. salen og på sadeltaget med høj rejsning. Dette for at passe ind i området med de røde teglstenshuse med rødt vingetegl på det gamle sygehus overfor.

Der ønskes vejadgang fra [adresse]. Projektet indeholder fælles friarealer mellem husene og 18 stk. parkeringspladser incl. handikapparkering.

Kommuneplan

I forbindelse med udarbejdelsen af lokalplan 1351 ændres rammen fra offentligt formål til boligområde for lav boligbebyggelse. Det vil derfor kræve et nyt kommuneplantillæg at ændre anvendelsen til etageboligbebyggelse og kommuneplantillægget skal i fordebat.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.

Høringsperioden for lokalplanen og tillægget er 8 uger jævnfør planloven, da tillægget skal i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1379 og tillæg nr. 26 igangsættes. |

### Beslutning

Godkendt.